-Ամաչի՜ր, ամաչի՜ր: Հերիք չի էսքան ժամանակ մեզ խայտառակ ես անում,- Գյուլսումի դեմքը զայրույթից աղճատվել էր:- Էս փիրսինգի՜ն նայիր, էս վիճակի՜ն... Ներկի ամանի մեջ ընկածի պես է շպարվում, մի թիզ փեշե՜րը, մի թիզ կրունկնե՜րը: Եթե... եթե էսպես փողոցայինի նման հագնվես, վերջն էլ էս կլինի: Բեյօղլուի փողոցային կանայք անգամ քեզնից նամուսով են: Աստծուն շնորհակալ եղիր: Շնորհակալ եղիր, որ էս ընտանիքում տղամարդ չկա: Թե չէ քեզ ողջ չէին թողնի: